Wembley Arena

Wembley Arena (Empire Pool og The SSE Arena, Wembley) er en konsert- og idrettsarena i Wembley i London. Den ligger rett overfor Wembley Stadium, og ble reist i 1934 for British Empire Games. Det var opprinnelig en svømmehall der, som sist ble brukt under Sommer-OL 1948. 

Arenaen er Londons travleste konsertarena, og den nest travleste i landet, etter MEN Arena i Manchester, i forhold til antall solgte billetter. Med 12 300 seter er den mindre enn Earls Court Exhibition Centre, men akustikken regnes for å være langt bedre på Wembley. 

Det arrangeres også innendørs sportsarrangementer, som bokse- og ishockeykamper. Ishockeylagene Wembley Lions og Wembley Monarchs brukte arenaen i 1940-, 1950- og 1960-årene, mens London Lions brukte den i 1970-årene. British Hockey League brukte arenaen til sine finalekamper inntil ligaen ble oppløst i 1996. 

Arenaen brukes også til andre arrangementer, som komedieshow, Disney on Ice, WWE-show og annet. 

Wembley Arena ble sammen med Wembley Stadium renovert i forbindelse med fornyelse av området. Arenaen åpnet for publikum igjen 2. april 2006 med en Depeche Mode-konsert. Renoveringen kostet 35 millioner pund.

 Referanser 

 Eksterne lenker 


Kategori:Konsertlokaler i England
Kategori:Byggverk i London
Kategori:Idrettsanlegg i London
Kategori:Brent
Kategori:Arenaer under Sommer-OL 2012
Kategori:Svømmehaller
Kategori:Arenaer under Sommer-OL 1948